**OBRAZEC 1.4: Izjava o sprejemanju in izpolnjevanju pogojev javnega razpisa (prijavitelja in vseh konzorcijskih partnerjev)**

Spodaj podpisani

|  |
| --- |
| ZAKONITI ZASTOPNIK(vpišite ime in priimek zakonitega zastopnika prijavitelja/konzorcijskega partnerja) |
| PRIJAVITELJ/KONZORCIJSKI PARTNER(vpišite naziv prijavitelja/konzorcijskega partnerja)  |

v postopku javnega razpisa »**Obogateno izvajanje kakovostnega in dostopnega učenja ter uvajanje krožnih vsebin v VIZ Zasavske regije«** (v nadaljevanju javni razpis), ki se izvaja v okviru, pod kazensko in materialno odgovornostjo izjavljamo, da na dan oddaje vloge:

* smo seznanjeni in v celoti sprejemamo vse pogoje, merila in ostala določila, ki so navedena v tem javnem razpisu in razpisni dokumentaciji javnega razpisa;
* smo seznanjeni in se strinjamo z vsebino javnega razpisa in vsebino vzorca pogodbe;
* smo registrirani za opravljanje izobraževalne dejavnosti pri pristojnem sodišču, izvajamo svojo dejavnost na območju Republike Slovenije in imamo sedež v Zasavski regiji;
* nismo v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, [157/22](http://www.uradni-list.si/1/objava.jsp?sop=2022-01-3944) – odl. US,  [35/23](http://www.uradni-list.si/1/objava.jsp?sop=2023-01-1018) – odl. US, [57/23](http://www.uradni-list.si/1/objava.jsp?sop=2023-01-1703) – odl. US in 102/23) in nismo v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, [18/23](http://www.uradni-list.si/1/objava.jsp?sop=2023-01-0348) – ZDU-1O, 75/23, 102/24);
* ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in [16/23](http://www.uradni-list.si/1/objava.jsp?sop=2023-01-0301) – ZZPri);
* za stroške, ki so predmet sofinanciranja v okviru javnega razpisa, nismo pridobili in ne bomo pridobili ter nismo v postopku pridobivanja sredstev iz drugih javnih virov, kot npr. iz evropskega, državnega ali lokalnega proračuna (prepoved dvojnega financiranja), kar bomo med drugim zagotovili tudi z vodenjem in spremljanjem porabe sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z operacijo;
* operacije ne bomo izvajali kot del javne službe;
* imamo v obdobju zadnjih 30 dni pred datumom oddaje vloge, oziroma, če potrdilo pridobi Ministrstvo za vzgojo in izobraževanje, na dan oddaje vloge, poravnane vse davke, prispevke in druge dajatve, določene z zakonom, ki ureja davčni postopek, oziroma vrednost neplačanih zapadlih obveznosti ne znaša 50,00 eurov ali več;
* nam, vključno z odgovorno osebo oziroma zakonitim(imi) zastopnikom(i), ni bila izrečena pravnomočna sodba, ki ima elemente kaznivih dejanj, taksativno naštetih v prvem odstavku 75. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23, 88/23 – ZOPNN-F), ali kaznivih dejanj zoper delovno razmerje in socialno varnost, naštetih v 196. – 203. členu Kazenskega zakonika (Uradni list RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23, 107/24 – odl. US);
* smo seznanjeni s Prilogo 3 Varovanje osebnih podatkov na ravni izvedbe javnega razpisa, ki velja za obdelavo vseh osebnih podatkov v povezavi z javnim razpisom in smo z njo seznanili vse sodelujoče osebe pri prijavljenem projektu, katerih osebne podatke posredujemo na javni razpis. Posebej smo jih seznanili s tem, da se bodo njihovi osebni podatki, če bo prijavljeni projekt izbran in bo zanj sklenjena pogodba o sofinanciranju, zbirali, obdelovali in shranjevali:

v informacijskem sistemu e-MA2, katerega upravljavec je Ministrstvo za kohezijo in regionalni razvoj;

* na Ministrstvu za vzgojo in izobraževanje v okviru izbora in izvajanja operacije, to pomeni upravljalnih preverjanj in drugega nadzora ter spremljanja in vrednotenja operacije;
* v vlogi upravljavca osebnih podatkov bomo tudi sami zagotovili ustrezno varstvo osebnih podatkov sodelujočih pri projektu in pri kakršnem koli zbiranju, obdelavi in hrambi osebnih podatkov dosledno upoštevali Zakon o varstvu osebnih podatkov (Uradni list RS, št. 163/22) in Splošno uredbo o varstvu podatkov (GDPR);
* je predlog projekta v vlogi skladen z namenom in cilji ter zagotavlja doseganje vseh specifičnih ciljev, kazalnikov in rezultatov;
* predlog projekta je izvedljiv, upošteva vse aktivnosti in časovni ter finančni okvir, določen s tem razpisom in razpisno dokumentacijo;
* smo seznanjeni, da bo ministrstvo, če se ugotovijo nespoštovanje veljavne zakonodaje, navodil in pogodbenih določil, dvojno financiranje iz kateregakoli drugega vira, nenamenska poraba sredstev ali nedovoljeno sofinanciranje, prekinilo izplačevanje sredstev in odstopilo od pogodbe ter zahtevalo od upravičenca vračilo sredstev v višini vseh izplačanih sredstev, vključno s pripadajočimi zakonitimi zamudnimi obrestmi od dneva nakazila do dneva vračila sredstev; če pa se po naknadnem preračunu ugotovi, da je delež sofinanciranja projekta presegel najvišjo dovoljeno stopnjo sofinanciranja, bo ministrstvo zahtevalo vračilo deleža že izplačanih sredstev;
* smo seznanjeni z vsebino vseh pravnih podlag, ki so navedene kot podlage javnega razpisa in v razpisni dokumentaciji ter bomo redno spremljali tudi njihove morebitne spremembe;
* bomo smiselno zagotavljali enakost med spoloma in preprečevanje vsakršne diskriminacije v skladu z zakonodajo, ki pokriva področje zagotavljanja enakih možnosti, v vseh fazah projekta;
* so vsi podatki, ki smo jih navedli v vlogi, resnični, ne vsebujejo lažnih, zavajajočih, netočnih in nepopolnih podatkov, in da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost. ter se zavedamo, da je vsako navajanje neresničnih podatkov/listin v predloženi vlogi po zakonodaji Republike Slovenije kaznivo dejanje.

S podpisom te izjave soglašamo, da Ministrstvo za vzgojo in izobraževanje za potrebe javnega razpisa v skladu z 18. členom Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22, 109/23 – odl. US, 131/23 – ZORZFS, 100/24) preveri podatke, ki so davčna tajnost in se vodijo v uradnih evidencah.

S podpisom te izjave soglašamo, da Ministrstvo za vzgojo in izobraževanje za potrebe javnega razpisa samo pridobi potrdilo o nekaznovanosti iz kazenske evidence za prijavitelja in konzorcijske partnerje ter za odgovorno osebo prijavitelja oziroma zakonitega zastopnika prijavitelja in konzorcijskih partnerjev:

|  |
| --- |
| **Podatki o pravni osebi oz. polno ime prijavitelja/konzorcijskega partnerja: \*** |
| Sedež prijavitelja/konzorcijskega partnerja: |
| Matična številka prijavitelja/konzorcijskega partnerja: |
| Ime in priimek zakonitega zastopnika/odgovorne osebe: |
| EMŠO:  |
| Državljanstvo: |

**\*Izpolniti le v primeru, če potrdilo o nekaznovanosti prijavitelja/konzorcijskega partnerja oziroma njegove odgovorne osebe ne boste priložili! Pri izpolnjevanju se lahko po potrebi dodaja vrstice oziroma razširi vnosna polja.**

\*\*V primeru, da pri prijavitelju/konzorcijskemu partnerju poleg zakonitega zastopnika, ki je podpisnik te izjave, obstajajo tudi druge osebe, ki imajo pooblastila za zastopanje prijavitelja/konzorcijskega partnerja, je treba izpolniti podatke za pridobitev potrdila iz kazenske evidence za vsako fizično osebo posebej.

V ………………….., dne ……….

Podpis zakonitega zastopnika konzorcijskega partnerja/prijavitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 žig